ประกาศสำนักงานพัฒนาเศรษฐกิจจากฐานชีวภาพ (องค์การมหาชน)ประกาศสำนักงานพัฒนาเศรษฐกิจจากฐานชีวภาพ(องค์การมหาชน)เรื่อง โครงสร้างและการจัดองค์กรในการดำเนินงาน อำนาจหน้าที่วิธีการดำเนินงาน และสถานที่ติดต่อเพื่อขอรับข้อมูลข่าวสารของสำนักงานพัฒนาเศรษฐกิจจากฐานชีวภาพ(องค์การมหาชน)[๑] เพื่อให้เป็นไปตามพระราชบัญญัติข้อมูลข่าวสารของทางราชการ พ.ศ. ๒๕๔๐ที่จะให้ประชาชนได้มีโอกาสรับรู้ข้อมูลข่าวสารเกี่ยวกับการดำเนินงานต่าง ๆของหน่วยงานของรัฐ จึงสมควรประกาศโครงสร้างและการจัดองค์กรในการดำเนินงานอำนาจหน้าที่ วิธีการดำเนินงาน และสถานที่ติดต่อเพื่อขอรับข้อมูลข่าวสารของสำนักงานพัฒนาเศรษฐกิจจากฐานชีวภาพ(องค์การมหาชน) ไว้ดังนี้สำนักงานพัฒนาเศรษฐกิจจากฐานชีวภาพ (องค์การมหาชน) หรือ สพภ.เป็นหน่วยงานรัฐจัดตั้งขึ้นตามพระราชกฤษฎีกาจัดตั้งสำนักงานพัฒนาเศรษฐกิจจากฐานชีวภาพ(องค์การมหาชน) พ.ศ. ๒๕๕๐ อยู่ในกำกับดูแลของรัฐมนตรีว่าการกระทรวงทรัพยากรธรรมชาติและสิ่งแวดล้อมมีโครงสร้างและการจัดองค์กรในการดำเนินงาน อำนาจหน้าที่ วิธีการดำเนินงานและสถานที่ติดต่อเพื่อขอรับข้อมูลข่าวสาร ดังต่อไปนี้ข้อ ๑ สำนักงานพัฒนาเศรษฐกิจจากฐานชีวภาพ(องค์การมหาชน) มีวัตถุประสงค์ ดังต่อไปนี้(๑) ส่งเสริม สนับสนุน และดำเนินการพัฒนาเศรษฐกิจจากฐานชีวภาพ(๒)ส่งเสริมและสนับสนุนการอนุรักษ์ความหลากหลายทางชีวภาพและภูมิปัญญาของชุมชนและท้องถิ่น(๓) รวบรวม ศึกษา วิเคราะห์ และประเมินข้อมูลรวมทั้งความต้องการด้านการพัฒนาเศรษฐกิจจากฐานชีวภาพ เพื่อเสนอแนะนโยบายและมาตรการเกี่ยวกับการพัฒนาเศรษฐกิจจากฐานชีวภาพต่อคณะรัฐมนตรี(๔) เก็บรวบรวมและจัดทำบัญชีรายการพืช สัตว์และจุลินทรีย์ที่มีแหล่งกำเนิดหรือพบได้ในประเทศรวมทั้งภูมิปัญญาของชุมชนและท้องถิ่นเพื่อประโยชน์ในการเป็นฐานข้อมูลและดูแลการใช้ประโยชน์ทางเศรษฐกิจจากความหลากหลายทางชีวภาพและภูมิปัญญาของชุมชนและท้องถิ่น(๕)ส่งเสริมและสนับสนุนการวิจัยเพื่อพัฒนาต่อยอดองค์ความรู้เกี่ยวกับการใช้ประโยชน์ความหลากหลายทางชีวภาพและภูมิปัญญาของชุมชนและท้องถิ่นไปสู่การใช้ประโยชน์เชิงพาณิชย์(๖) ส่งเสริมและสนับสนุนการลงทุนเกี่ยวกับการพัฒนาเศรษฐกิจจากฐานชีวภาพ(๗) ส่งเสริม สนับสนุนและดำเนินการเผยแพร่องค์ความรู้และการให้บริการการเข้าถึงและใช้ประโยชน์เกี่ยวกับความหลากหลายทางชีวภาพและภูมิปัญญาของชุมชนและท้องถิ่น(๘) ส่งเสริม สนับสนุนและดำเนินการเพื่อให้มีการจดทะเบียนคุ้มครองความหลากหลายทางชีวภาพและภูมิปัญญาของชุมชนและท้องถิ่นตามกฎหมายต่างๆ ที่เกี่ยวข้องตลอดจนป้องกันและแก้ไขปัญหาการละเมิดสิทธิประโยชน์ของประเทศในเรื่องดังกล่าว(๙)เป็นศูนย์กลางติดตามและประสานการดำเนินการของหน่วยงานของรัฐและเอกชนที่เกี่ยวข้องทั้งในประเทศและต่างประเทศในการพัฒนาเศรษฐกิจจากฐานชีวภาพให้มีความเชื่อมโยงกันและสอดคล้องกับนโยบายที่คณะรัฐมนตรีกำหนด(๑๐)ปฏิบัติงานหรือดำเนินการอื่นใดตามที่คณะรัฐมนตรีหรือคณะกรรมการที่คณะรัฐมนตรีกำหนดให้ทำหน้าที่เกี่ยวกับการพัฒนาเศรษฐกิจจากฐานชีวภาพมอบหมายข้อ ๒ เพื่อให้บรรลุวัตถุประสงค์ตามข้อ ๑สำนักงานพัฒนาเศรษฐกิจจากฐานชีวภาพ (องค์การมหาชน) มีอำนาจและหน้าที่ ดังต่อไปนี้(๑) ถือกรรมสิทธิ์ มีสิทธิครอบครอง และมีทรัพยสิทธิต่าง ๆ(๒) ก่อตั้งสิทธิ หรือทำนิติกรรมทุกประเภทผูกพันสินทรัพย์ตลอดจนทำนิติกรรมอื่นใดเพื่อประโยชน์ในการดำเนินกิจการของสำนักงาน(๓) จัดหาหรือให้ทุนเพื่อสนับสนุนการพัฒนาเศรษฐกิจจากฐานชีวภาพ(๔)เข้าร่วมทุนกับนิติบุคคลอื่นในกิจการที่เกี่ยวกับวัตถุประสงค์ของสำนักงาน(๕) กู้ยืมเงินหรือให้กู้ยืมเงิน หรือค้ำประกันเพื่อประโยชน์ในการดำเนินการตามวัตถุประสงค์ของสำนักงาน(๖) ทำความตกลงและร่วมมือกับหน่วยงานของรัฐองค์การหรือหน่วยงานในประเทศและต่างประเทศและภาคเอกชนในกิจการที่เกี่ยวกับวัตถุประสงค์ของสำนักงาน(๗) เรียกเก็บค่าธรรมเนียม ค่าบำรุง ค่าตอบแทนหรือค่าบริการในการดำเนินกิจการ(๘) ดำเนินการอื่นใดที่จำเป็นหรือต่อเนื่องเพื่อให้บรรลุวัตถุประสงค์ของสำนักงานการเข้าร่วมทุนกับนิติบุคคลอื่นตาม (๔)และการกู้ยืมเงินหรือให้กู้ยืมเงินหรือการค้ำประกันตาม (๕)ให้เป็นไปตามหลักเกณฑ์ที่คณะรัฐมนตรีกำหนดข้อ ๓ สำนักงานพัฒนาเศรษฐกิจจากฐานชีวภาพ(องค์การมหาชน) มีโครงสร้างและการจัดส่วนงานภายใน ดังต่อไปนี้(๑) กลุ่มแผนงานกลยุทธ์การตลาด(๒) กลุ่มแผนงานพัฒนาเศรษฐกิจชุมชน(๓) กลุ่มแผนงานพัฒนาธุรกิจ(๔) กลุ่มแผนงานสื่อสารองค์กร(๕) กลุ่มแผนงานพัฒนากฎหมายธุรกิจชีวภาพ(๖) กลุ่มแผนงานบริหารจัดการทรัพย์สินทางปัญญาและทรัพยากรชีวภาพ(๘) กลุ่มแผนงานพัฒนามาตรฐานธุรกิจชีวภาพและการต่างประเทศ(๙) กลุ่มแผนงานจัดการองค์ความรู้(๑๐) ฝ่ายอำนวยการ(๑๑) กลุ่มแผนงานเทคโนโลยีสารสนเทศและการสื่อสาร(๑๒) หน่วยตรวจสอบภายในข้อ ๔ อำนาจหน้าที่ของส่วนงานภายในสำนักงานพัฒนาเศรษฐกิจจากฐานชีวภาพ (องค์การมหาชน) มีดังนี้๔.๑ กลุ่มแผนงานกลยุทธ์การตลาด(๑)ส่งเสริมงานวิจัยด้านความต้องการสินค้าและบริการธุรกิจจากฐานชีวภาพในมุมมองของลูกค้าและตลาดธุรกิจจากฐานชีวภาพทั้งในและต่างประเทศ (Trend analysis)(๒)พัฒนากลยุทธ์การตลาดเพื่อให้มีการพัฒนาผลิตภัณฑ์ชุมชนและผลิตภัณฑ์เชิงพาณิชย์รองรับได้ถูกต้องตรงกับความต้องการของตลาดทั้งในและต่างประเทศ (Product &portfolio management)(๓) ส่งเสริมให้เกิด Product Champion และ PremiumProduct(๔) พัฒนาตราส่งเสริม และตราสินค้าภายใต้การบริหารงานของสำนักงานฯ ให้เป็นที่รู้จักและเป็นที่ยอมรับในกลุ่มผู้บริโภคทั่วไป(Brandmanagement)(๕) พัฒนาช่องทางและกลยุทธ์ในการจัดจำหน่ายสินค้าและบริการจากธุรกิจจากฐานชีวภาพ(๖) พัฒนากลยุทธ์ทางการตลาดทั้งในและต่างประเทศ(๗) บริหารจัดการเงินรายได้จากการบริหารผลิตภัณฑ์ช่องทางการจำหน่ายตราสินค้า การให้บริการและกิจกรรมต่าง ๆ ที่เกี่ยวข้อง๔.๒ กลุ่มแผนงานพัฒนาเศรษฐกิจชุมชน(๑) รวบรวมและบริหารจัดการข้อมูลและองค์ความรู้จากภูมิปัญญาชาวบ้านและส่งเสริมสนับสนุนการเสริมสร้างสมรรถนะการอนุรักษ์และการใช้ประโยชน์จากความหลากหลายทางชีวภาพและภูมิปัญญาท้องถิ่นที่เกี่ยวข้องกับการพัฒนาผลิตภัณฑ์ชีวภาพและบริการอย่างยั่งยืน(๒)นำองค์ความรู้ด้านการพัฒนาผลิตภัณฑ์และบริการจากความหลากหลายทางชีวภาพและภูมิปัญญาท้องถิ่นไปส่งเสริมให้กับประชาชนชุมชน และผู้สนใจ(๓) พัฒนาศูนย์การเรียนรู้ชุมชน พัฒนาองค์ความรู้และแนวทางการพัฒนาผลิตภัณฑ์และบริการธุรกิจจากฐานชีวภาพให้ได้มาตรฐาน Bio - Economy(๔)ให้คำปรึกษาในการผลิตภัณฑ์และบริการจากความหลากหลายทางชีวภาพและภูมิปัญญาท้องถิ่นเพื่อใช้ประโยชน์ในครัวเรือนและในท้องถิ่น(๕)ประสานความร่วมมือกับหน่วยงานภาครัฐและเอกชนในการส่งเสริมสนับสนุนชุมชนในการอนุรักษ์และใช้ประโยชน์และฟื้นฟูแหล่งธรรมชาติความหลากหลายทางชีวภาพระบบนิเวศ และภูมิปัญญาท้องถิ่น๔.๓ กลุ่มแผนงานพัฒนาธุรกิจ(๑)พัฒนากลไกและสร้างเครือข่ายความร่วมมือระหว่างสำนักงานพัฒนาเศรษฐกิจจากฐานชีวภาพ(องค์การมหาชน) กับหน่วยงานภายนอกทั้งภาครัฐและเอกชน (BusinessPartner Management) นักธุรกิจเจ้าของหรือผู้มีสิทธิในเทคโนโลยีและนวัตกรรมหรือภูมิปัญญาแหล่งทุนและการตลาดตลอดจนองค์กรภาครัฐและสถาบันการศึกษา ผู้จัดจำหน่ายสินค้าเพื่อก่อให้เกิดการทำงานสนับสนุนร่วมกันในการส่งเสริมธุรกิจจากฐานชีวภาพเพื่อนำไปสู่การสร้างโอกาสทางธุรกิจใหม่หรือขยายการผลิตของธุรกิจเดิม(๒) พัฒนากลไกในการจับคู่ทางการค้า (Business matching Procedure) ให้ชัดเจนเพื่อใช้เป็นบรรทัดฐานในการพัฒนาธุรกิจจากฐานชีวภาพตลอดจนในการใช้ประโยชน์และอนุรักษ์ความหลากหลายทางชีวภาพและภูมิปัญญาของชุมชนและท้องถิ่น(๓) ใช้องค์ความรู้ด้านการพัฒนาธุรกิจจากความหลากหลายทางชีวภาพเป็นฐานข้อมูลในการให้คำปรึกษา แก่ประชาชนกลุ่มผู้ประกอบการในการก้าวเข้าสู่การประกอบธุรกิจจากฐานชีวภาพ ด้านการตลาดด้านแหล่งทุน ด้านระเบียบ กฎหมาย ด้านการจดสิทธิบัตรเครื่องหมายการค้าด้านการพัฒนาผลิตภัณฑ์ ด้านฉลาก บรรจุภัณฑ์หีบห่อและด้านอื่น ๆที่เกี่ยวข้อง(๔) ศึกษาวิจัยเพื่อต่อยอดองค์ความรู้เกี่ยวกับการใช้ประโยชน์ความหลากหลายทางชีวภาพและภูมิปัญญาของชุมชนและท้องถิ่นไปสู่การใช้ประโยชน์เชิงพาณิชย์(๕) การพัฒนาศักยภาพในการบริหารจัดการและการลงทุน๔.๔ กลุ่มแผนงานสื่อสารองค์กร(๑) ส่งเสริมและบริหารภาพลักษณ์ของสำนักงาน(๒) สร้างความเข้าใจให้สังคมรู้จัก เล็งเห็นความสำคัญและการมีตัวตนของสำนักงาน รวมทั้งเผยแพร่ประชาสัมพันธ์ผลงานและกิจกรรมต่าง ๆของสำนักงาน(๓) พัฒนาช่องทางการสื่อสารทั้งภายในและภายนอกองค์กร(๔) สอดประสานการทำงานกับหน่วยงานต่าง ๆของสำนักงานในการร่วมกำหนดรูปแบบการประชาสัมพันธ์และสื่อสารผลงาน ภารกิจและภาพลักษณ์ต่าง ๆ ของสำนักงาน(๕) ประชาสัมพันธ์ผลิตภัณฑ์ชุมชนและผลิตภัณฑ์เชิงพาณิชย์และประชาสัมพันธ์ตราส่งเสริมผลิตภัณฑ์ให้เป็นที่รู้จักในสังคมผู้บริโภคอย่างแพร่หลาย(๖) พัฒนากลไกและสร้างการมีส่วนร่วมในรูปแบบต่าง ๆ๔.๕ กลุ่มแผนงานพัฒนากฎหมายธุรกิจชีวภาพ(๑) ศึกษา วิเคราะห์ และประเมินข้อมูลรวมทั้งความต้องการเชิงกฎหมายที่เกี่ยวข้องกับการพัฒนาเศรษฐกิจจากการใช้ประโยชน์ทรัพยากรความหลากหลายทางชีวภาพและภูมิปัญญาของชุมชนและท้องถิ่นทั้งในระดับประเทศ ต่างประเทศ และระดับภูมิภาค(๒) จัดทำข้อเสนอแนะในการปรับปรุงและพัฒนากฎหมาย กฎ ระเบียบ และวิธีปฏิบัติที่เป็นข้อจำกัดในการพัฒนาเศรษฐกิจจากฐานชีวภาพรวมทั้งการพัฒนากฎหมาย กฎ ระเบียบ เพื่อเอื้อประโยชน์ต่อการผลักดันสินค้าและบริการธุรกิจจากฐานชีวภาพ(๓) บริหารจัดการองค์ความรู้ด้านกฎหมายธุรกิจเพื่อใช้ในการให้คำแนะนำปรึกษาและบริการแก่ประชาชนและผู้ประกอบการในการเข้าสู่ธุรกิจจากฐานชีวภาพอย่างถูกต้องและเป็นธรรม(๔) พัฒนาและบริหารจัดการ รูปแบบของนิติกรรมสัญญาข้อตกลงทางการค้าและการลงทุน สำหรับธุรกิจจากฐานชีวภาพ ระหว่างผู้ประกอบการ สพภ.และเครือข่ายพันธมิตร(๕) พัฒนากฎหมาย กฎ ระเบียบ ตลอดจนการจัดทำนิติกรรม สัญญา ข้อตกลงเพื่อสนับสนุนการดำเนินงานของสำนักงาน๔.๖ กลุ่มแผนงานบริหารจัดการทรัพย์สินทางปัญญาและทรัพยากรชีวภาพ(๑) ประสานและร่วมกับหน่วยงานที่เกี่ยวข้องในการพัฒนาช่องทางการคุ้มครองทรัพยากรชีวภาพภูมิปัญญาของชุมชน(๒)จัดทำกลไกมาตรการหรือแนวทางการเข้าถึงและแบ่งปันผลประโยชน์ทรัพยากรชีวภาพและภูมิปัญญา(๓)พัฒนาแนวทางการรักษาผลประโยชน์ด้านภูมิปัญญาของผู้ประกอบการและชุมชน(๔) บริหารจัดการทรัพย์สินทางปัญญาที่เกี่ยวข้อง ได้แก่การจดทะเบียนและบริหารจัดการทรัพย์สินทางปัญญาการศึกษาเกี่ยวกับทรัพย์สินทางปัญญาและทรัพยากรชีวภาพการใช้ประโยชน์ทรัพย์สินทางปัญญา(๕) ส่งเสริมและให้ความรู้แก่ประชาชน ผู้ประกอบการและชุมชนในการรักษาสิทธิ์ และผลประโยชน์ในการถือครองทรัพย์สินทางปัญญานั้น ๆอย่างถูกต้องและเป็นธรรม(๖) จัดทำแนวทาง มาตรฐานการประเมินมูลค่าทรัพย์สินทางปัญญาทางด้านความหลากหลายทางชีวภาพของประเทศไทย(๗) รวบรวม ศึกษา วิเคราะห์และพัฒนาเป็นศูนย์กลางข้อมูลเพื่อพัฒนาเศรษฐกิจจากฐานชีวภาพของประเทศ๔.๗ กลุ่มแผนงานพัฒนามาตรฐานธุรกิจชีวภาพและการต่างประเทศ(๑) รวบรวม ศึกษา วิเคราะห์ และประเมินข้อมูลรวมทั้งความต้องการเชิงนโยบายที่เกี่ยวข้องกับการพัฒนาเศรษฐกิจจากการใช้ประโยชน์ทรัพยากรความหลากหลายทางชีวภาพและภูมิปัญญาของชุมชนและท้องถิ่นทั้งในระดับประเทศ ต่างประเทศ และระดับภูมิภาคเพื่อจัดทำข้อเสนอแนะและมาตรการเกี่ยวกับการพัฒนาเศรษฐกิจจากฐานชีวภาพรวมทั้งข้อเสนอแนะในการขับเคลื่อนมาตรการเกี่ยวกับการพัฒนาเศรษฐกิจจากฐานชีวภาพ(๒)ประสานงานเพื่อเสริมสร้างความร่วมมือของสำนักงานกับหน่วยงานทั้งในและต่างประเทศด้านการศึกษา วิจัยและพัฒนา และด้านวิชาการอื่น ๆที่เกี่ยวข้องกับการพัฒนาเศรษฐกิจจากการใช้ประโยชน์ทรัพยากรความหลากหลายทางชีวภาพและภูมิปัญญาของชุมชนและท้องถิ่น(๓) ศึกษา งานวิจัย มาตรฐานและกฎระเบียบต่าง ๆเกี่ยวกับธุรกิจจากฐานชีวภาพในระดับสากล และทำการพัฒนาองค์ความรู้ เพื่อส่งเสริมถ่ายทอด และผลักดันให้สินค้าจากฐานชีวภาพมีคุณภาพใกล้เคียงกับมาตรฐานสากล(๔) ศึกษาและกำหนดมาตรฐานสินค้าและบริการธุรกิจจากฐานชีวภาพ (Bio - Economy)ให้สามารถเทียบเคียงสินค้าที่มีอยู่ในตลาดทั้งในและต่างประเทศและต้องมีการปรับปรุงให้เป็นปัจจุบันอยู่เสมอ๔.๘ กลุ่มแผนงานจัดการองค์ความรู้(๑) ประสานงาน ศึกษา และรวบรวมผลงาน การวิจัยและพัฒนาและข้อมูลทางวิชาการอื่น ๆที่เกี่ยวข้องกับการพัฒนาเศรษฐกิจจากการใช้ประโยชน์ทรัพยากรความหลากหลายทางชีวภาพและภูมิปัญญาของชุมชนและท้องถิ่นจากหน่วยงานทั้งในและต่างประเทศ(๒) ตรวจสอบความถูกต้องครบถ้วนของข้อมูลที่อยู่ในฐานข้อมูลที่เกี่ยวกับความหลากหลายทางชีวภาพของสำนักงาน(๓)พัฒนาช่องทางในการถ่ายทอดองค์ความรู้ด้านความหลากหลายทางชีวภาพให้ประชาชนสามารถเข้าถึงได้อย่างแพร่หลายภายใต้การใช้งานอย่างปลอดภัย(๔) จัดทำสารานุกรมภูมิปัญญาท้องถิ่นไทยและบัญชีรายการทรัพยากรชีวภาพที่มีแหล่งกำเนิดหรือพบได้ในประเทศ เพื่อเผยแพร่(๕) บริหารจัดการแหล่งเรียนรู้ ห้องสมุดศูนย์ข้อมูลข่าวสารของราชการและสถาบันเศรษฐกิจชีวภาพรวมทั้งการพัฒนาและถ่ายทอดองค์ความรู้ให้แก่บุคลากรของสำนักงาน๔.๙ ฝ่ายอำนวยการ(๑)ดำเนินการด้านธุรการให้กับคณะกรรมการบริหารสำนักงานพัฒนาเศรษฐกิจจากฐานชีวภาพ(๒) จัดทำแผนยุทธศาสตร์ แผนปฏิบัติการและการใช้จ่ายงบประมาณประจำปี(๓) บริหารสำนักงานทั่วไปที่เกี่ยวกับงานธุรการ การพัสดุ การสารบรรณ การเงินและการบัญชีและการบริหารและพัฒนาบุคลากร(๔)ติดตามผลการดำเนินงานตามแผนปฏิบัติการและการใช้จ่ายงบประมาณประจำปี๔.๑๐ กลุ่มแผนงานเทคโนโลยีสารสนเทศและการสื่อสาร(๑) พัฒนาระบบฐานข้อมูลเพื่อใช้ในการบริหารจัดการองค์ความรู้ด้านต่างๆ ที่เกี่ยวข้องกับการพัฒนาเศรษฐกิจจากฐานชีวภาพอย่างบูรณาการ(๒) บำรุงรักษาระบบเทคโนโลยีสารสนเทศของสำนักงานให้สามารถใช้งานได้อย่างเต็มประสิทธิภาพภายใต้การรักษาความปลอดภัยอย่างสมควร(๓) พัฒนาเทคโนโลยีสารสนเทศของสำนักงาน ให้เป็นเครื่องมือและช่องทางในการติดต่อสอบถาม ประชาสัมพันธ์ให้ประชาชนทั่วไปทั้งในและต่างประเทศสามารถเข้าถึงสำนักงานได้อย่างไร้ขอบเขต(๔) พัฒนาระบบการให้บริการประชาชน (e - Services) ให้รองรับด้านการซื้อขายสินค้าบริการ การขอ literature review การขอคำปรึกษาการขอตราส่งเสริม พร้อมทั้งการรับชำระค่าธรรมเนียมการให้บริการต่าง ๆ เป็นต้น(๕) บำรุงรักษาระบบฐานข้อมูลต่าง ๆ ให้สามารถใช้งานได้อย่างสม่ำเสมอ(๖) จัดทำแผนการบริหารความเสี่ยงและแนวทางการบริหารความเสี่ยงด้านระบบเทคโนโลยีสารสนเทศขององค์กร(๗)บริหารและจัดการระบบสารสนเทศสำหรับการบริหารจัดการภายในสำนักงานและสำหรับสนับสนุนการตัดสินใจและการให้บริการและบริหารจัดการโครงสร้างพื้นฐานเทคโนโลยีสารสนเทศ(๘)พัฒนาระบบและเครือข่ายฐานข้อมูลทรัพยากรชีวภาพและภูมิปัญญาท้องถิ่นระดับประเทศ(๙) พัฒนาระบบเครือข่ายการสื่อสารแลกเปลี่ยนข้อมูลด้านทรัพยากรชีวภาพ(๑๐)จัดระบบด้านความปลอดภัยและการเข้าถึงข้อมูลความหลากหลายทางชีวภาพ๔.๑๑ หน่วยตรวจสอบภายใน(๑) บันทึก รวบรวม วิเคราะห์ และประเมินข้อมูลเพื่อการพัฒนาระบบบริหารความเสี่ยง ระบบการควบคุมภายในและตรวจสอบภายใน(๒) จัดทำและดำเนินการตามแผนการตรวจสอบภายใน(๓)ติดตามผลและจัดทำข้อเสนอแนะในการปรับปรุงกิจกรรมการบริหารความเสี่ยงและระบบการควบคุมภายในที่เป็นการเพิ่มคุณค่าและปรับปรุงการปฏิบัติงานของสำนักงานเสนอต่อผู้อำนวยการ(๔) ทำหน้าที่ฝ่ายเลขานุการของคณะอนุกรรมการตรวจสอบและประเมินผลข้อ ๕ สถานที่ติดต่อเพื่อขอรับข้อมูลข่าวสารของสำนักงานพัฒนาเศรษฐกิจจากฐานชีวภาพ(องค์การมหาชน) ดังนี้สำนักงานพัฒนาเศรษฐกิจจากฐานชีวภาพ (องค์การมหาชน) หรือ สพภ.ศูนย์ราชการเฉลิมพระเกียรติ ๘๐ พรรษา ๕ ธันวาคม ๒๕๕๐อาคารรัฐประศาสนภักดี ทิศใต้ ชั้น ๙ ถนนแจ้งวัฒนะ แขวงทุ่งสองห้อง เขตหลักสี่กรุงเทพมหานคร ๑๐๒๑๐ โทรศัพท์ ๐ ๒๑๔๑ ๗๘๐๐ โทรสาร ๐ ๒๑๔๓ ๙๒๐๒ เว็ปไซต์ www.bedo.or.thประกาศณ วันที่ ๒๘ ตุลาคม พ.ศ. ๒๕๕๖วีระพงศ์มาลัยผู้อำนวยการสำนักงานพัฒนาเศรษฐกิจจากฐานชีวภาพปริยานุช/ผู้จัดทำ๒๗ พฤศจิกายน๒๕๕๖อังศุมาลี/ผู้ตรวจ๒๗ พฤศจิกายน๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๑๖๓ ง/หน้า ๑๔/๒๕ พฤศจิกายน ๒๕๕๖